Datasets:

HANTIFARAH

/

combined_darija_dataset_cleaned

like 0

الفيديو من جزئين

جزء هنا فقناة اجي تفهم وجزء فقناة نجيب المختاري

بدينا

اجي تفهم اشنو فهمت اللقاح ديال كورونا فالمغرب العالم كامل تكرفص مع هاد الجائحة اقتصادية اجتماعية النفسية الجسدية سياسيا واي لعيبة فيها يان في الأخير راه تكرفس والمغرب والمغاربة حدث ولا حرج بحكم اننا حنا دولة سياحية وبزاف د الحوايج خرين بلا منطول عاداش تزيد عامين ديال الجفاف القضية حماضت توقفات تفو ا عباد الله تقهرنا بغينا الوقت تحرك هادشي اللي غالب ديال الناس قالوا وباش القضية عاوتاني تحرك خاص جائحة سالي وباش تسالي من اللخر خاصنا اللقاح اللي الكرة الأرضية كاملة كتسنى فيه

وحنا فهاد الترقب نزل علينا هاد البلاغ

البلاغ لي فيه بلي ما بقى والو تبدا عملية التلقيح

الله هو هداك

كاين لي كيفما درت دابا وكاين لي لا اواه تا كيفاش حنا غادي نتلقحو قبل من الدول المتقدمة تا ديال من هاد اللقاح? واش بغاو يجربو فينا هادو ولا كيفاش? تا را دايرين فيه شريحة الدجال وبغاو يراقبو ا عباد الله هادو كاملين كانوا تعليقات واسئلة لي شاهدنا كفريق اجي تفهم نخدمو على الموضوع ونجبدو ليه العضام من قديم الزمان الهاجس ديال البشر فالاول والاخير هو يعيش ويتكاثر باحسن صورة ممكنة ولكن كيجي ليه المرض وتيعكر ليه المزاج ديالو ولا قدر الله بعض الخطرات تيديه للقبر هذا علاش البشر فكر كيفاش مايطراش ليه هاد البلان كاع والنتيجة كانت جوج حلول الوقاية والعلاج العلاج عارفينو ولي تيكون من بعد ما الواحد مرض وهنا كيشرب الدوا المهم حنا قلنا كيشرب ولكن كاين طرق اخرى را كاين لاش نقولوهم فهاد المقام والوقاية هي يحاول ما امكن ما يجيهش المرض اصلا بحال كل اكل صحي يتريني مزيان ونوض تريني نوض ما يمشيش للبلايص اللي فيهم مرض اولا يدير شي دوا اللي يحميها من المرض ما يجيهش بحال اللقاح اللقاح هو دوا وقائي اللي سبابو تتجنب تمرض اصلا وهاد الهضرة لي قلت دابا فقاديم الزمان كتبان بحال شي سحور تا كيفاش غادي ناخد الدوا لي غادي يخليني ما نمرضش اصلا واو فالحقيقة وهدا علاش شحال هادي قبل لا يكونوا اللقاحات كانوا الوفيات في البشرية بالعراب

بسباب امراض لي في الوقت ديالنا ما بقيناش كاع كنسمعو بهم

منظمة الصحة العالمية كتقول بلي التلقيح كيجنبنا كل عام ما يناهز تلاتة المليون ديال الوفيات عبر العالم كامل

والا كتي من الناس لي كيجيو من اللقاحات اكبر تخربيقة فراهفيتيك تمشي تفرج في الجزء التاني ديال هاد الفيديو لي قناة نجيب المختاري شارحين هاد النقطة بالديطاي

سمع ليه خدم دماغك وديك الساعة احكم

لي كيدير اللقاح او كيضربو الفيروس اولا البكتيريا المسببة للمرض القاتل شي حاجة خايبة والأهم من هادشي كامل في الغالب ماتيكونش معدي يعني ماكيساهمش في انتشار المرض واخا يتصاب به واه دابا غتسولني كيفاش اللقاح الميكروب القاتل ما يمرضناش وما نعاديوش بيه الناس ها ها وهنا باش تفهم هاد الساعة خاصنا نقراو شوية فالمناعة المناعة غير معقد ومازال غامض فبعض الجوانب ديالو وعلى العلماء والباحثين براسهم وحنا غادي نحاول نبسطو داكشي اللي عندنا به غرض لفهم الموضوع ككل يعني صحاب الاختصاص غير تكايسو علينا عذرونا الى مشرحناش من التدقيق ومزيان هنا تكون تفرجتي ف الحلقة ديال التبرع بالدم لي يلاه حنا حيت كنشرحو فيها شي معلومات غادي يفيدوك باش تفهم كتر كريات الدم البيضاء فيها انواع اكتار او كل وحدة او خدمة ديالها ملي يلاه كدخل الميكروب واحد الصدف منها كيعرف بلي هاد الجسم ادخل غريب عن طريق اللي تيكون فوق منو او اللي هو عبارة عن بروتين تيكون فوق من البكتيريا والفيروسات ميكروب عموما راه شرحنا هادشي في الحلقة لي فاتت

وتيقول نتا فوق الخلايا البشرية اي خلايا ديال كائن حي

هداك تيكون فريد من نوعو قصب داك الميكروب بحال البصمة عن طريقو اول نوع من الكريات البيضاء كيعرف ان داك الميكروب جسم غريب اواه هاد غريب ماشي ديال الجسم ديالي اجي نتفاهمو لهنا اجي كريات البيضاء الكبيرة كتبتلعو كامل

وهاد النوع ديال الكريات مشغلوش اي جسم غريب تيقضي عليه

لي جا بسم الله

او كيصيفط اشارة عن طريق مواد كيميائية للخلايا لاخرين باش يجيو للحرب

وتا را نايضة الدراري اجيو عتقونا اجيو را كاين ميكروب

ولكن ما زال المناعة خاسرة فهاد الحرب

تا را مسخوط الوالدين هاد الميكروب دغيا كيتكاتر ناري ناري ناري ناري ناري الخلايا المناعية اللولة من بعدما قصات هاد الميكروب تتفرتو وتتطلع فوق السطح ديالها ديالو واللي بيه خلايا مناعية خرى اكتر تخصصا وفتكا تتعرف هاد ميكروب وتتمشي ليه وهاد الخلايا هي كريات الدم وكرات الدم وهاد النوع ديال الخلايا متخصص تيقضي على داك الميكروب باليات المناسبة ليه هو واسمع اش كيطرا وطرح معايا هاد السواحل

نتا دابا عارف من الحلقة لي فاتت انه المناعة تتصيفط مضادات اجسام

ولي هوما بروتينات تيلصقو مع الجن لي فوق الجسم الغريب وتيبقاو عليه يتبتوه تا كيتدمر

ياك عاقل على هاد اللعيبة

ولكن باش نوصلو لهاد المرحلة راه حريرة كطرا

كيفاش غادي يكونو عدنا مضادات اجسام تتعرف بالضبط داك اللي فوق داك الميكروب هو بالضبط علما انه الأونتيجين اللي فوق الميكروب في الغالب تيكون بروتين والبروتين هو عبارة عن مجموعة من الأحماض الأمينية ملاصقين مع بعضياتهم ولي عطاونا في الأخير هاد البروتين والشكل لي عليه يعني كل مرة اختلف عدد او ترتيب الأحماض الأمينية انا بروتين جديد ياك بالمنطقية ياك هادشي اللي كاين يعني ممكن يكونوا عندنا ملايين دالميكروبات كلها والأونتيجين اللي فوق منو مختلف على لاخر او كيف خاص يكون عندي مضاد جسم خاص ديال كل ميكروب دخل جديد عندي

وا هو تا شحال خاصني وراه بزاف

وهذا فين كاين العجب في الجسم البشري خلايا المناعية من صنف تي وخا نفس النوع مثلا فيها ملايين الكريات اللي كل وحدة مختلفة على خوتها من نفس النوع بمستقبل ديالها الله كل قرية عندها مستقبل مختلف يتناسب وشي ديال شي ميكروب ما يقدر يدخل للجسم

يعني من كريات الدم صنف كاين ملايين نفس الشيء في كريات الدم وهاد الكريات هوما المسؤولين على انتاج مضادات الاجسام كريات الدم كيكونو مكونين وشادين الستون ديالهم في الولاس ضد اللمفاوية ودابا تبعني كيفاش كطرا العملية

الخلية لي قصات الفيروس تتمشي تجري لعقرب ولسيسة للمنطقة لي فيها الحرب

وهي عارفة الفيروس اش ديري? يلاه قصاتو عندها فوق منها مستقبل لي تيفرش ديال الميكروب ها هو ا عباد الله كيفاش داير ديال الميكروب ها هو

او ملي تدخل هاد الخلية الولسيسة تتمشي قلب على الخلية من نوع لي تتوافق مع د الميكروب

وا ناري ا ربي شحال كاينين د الخلايا من نوع الدوا كتار

كل وحدة عندها مستقبل ديالها منتجين مختلف وسير نتا بقا تقلب وسط ملايين د الخلايا هاد العملية كتاخد وقت باش نلقى الكرة هي لي كتحارب هاد غير كتلقى الخلية لي لي عندها هاد المناسب كتبدا تكاتر

شي وحدين من هاد الخلية لي انقسمت تيمشيو نيشان لأرض المعركة

شي وحدين بأعداد كبيرة كيبقاو فلولسيسة وشي واحد كيمشيو يقلبو على الخلايا من نوع وملي كتوصل كاينين ملايين الخلايا من نوع لي عندهم مستقبلات مختلفة على بعضياتهم وسير نتا كتقلب على خلية بي لي عندها المستقبل لي كيتفاعل مع المنتجات د الميكروب وبقا تقلب تقلب تقلب اخيرا لقاتها ملي كتلقاها الخلية عاوتاني كتبدا تقاس وبسبب هاد عملية التكاثر الروينة لي كطرا فالولسيس تيتنفخ ليك وتيبدا يضرك

ملي ضرك البوليسي تعرف را باغي يدير شي حرب قريبة ليه والخلايا كتكادر وتمشي تحارب شي وحدين كيمشيو لأرض وشي وحدين كيبقاو يتسناو تماك في الولسيسة

الخلايا لي عندها المستقبل المناسب ديال الميكروب تتقدر تصنع مضادات الأجسام لي تيقضيو على الميكروب

وهنا الخلايا تتنجز الملايير ديال مضادات الأجساد هجوم تيهجمو على الميكروب تيمشيو ينسقو مع ديالو حيتاش كيتطابقو معاه كيتبتوه ويتدمر وكلشي خدام لي تتقصي الخلايا تي لي تتحارب الخلايا لي تتصاوب مضادات الأجسام ونايض اعباد الله تيبقاو عندك الميكروب حتى كيموت وكتطهر سبحان الخالق لاحظتي معايا ملي دخل الميكروب حتى جاو مضادات الأجسام العملية خدات وقت هاد الوقت لي بعض الخطرات تيكون كافي للميكروب باش انه يتكاتر بشكل خيالي ويدمر خلايا جسمك مسولة على شي وظيفة معينة بحال دابا فيروس كورونا تيمشي يتكاثر في الخلايا ديال الرئة وتيدمرهم بدل ما المناعة كتكون صوبت مضادات الأجسام تتلقى الفيروس دخل فردية وضرب فيها النص او اكثر

المريض بدا كيتخنق

الأكسجين بدا كينقص

الوضع في الجسد الأخرى بدات كتاكل العصا

ناري خونا تخرق خاصو الإنعاش مازال المناعة يلاه كتنتج مضادات الأجسام خاصها وقت باش تخلص من الفيروس ناري الجسم غادي وتياكل العصا بسبب نقص الأكسجين وتيبقى بحال هكدا حتى كيموت السيد لي فيه كورونا للأسف هذا علاش مزيان للكشف المبكر? ملي تيتعرف الفيروس دخل بكري تتشرب الدوا لي خدمتو انه يعنكش الفيروس ميتكاترش بينما المناعة وجدات وتقضي عليه

فهمتي? ملي المناعة تقضي على الميكروب تيبقاو مضادات الأجسام اللي قضات بهم عليه واحد المدة تتوصل لشهور فالدم الا عاود دخل داك الميكروب فديك المدة مضادات الأجسام تتلقاهم كاينين فالدم وكيتكلفو بيه وهاد اللعيبة كتسمى داكرة مناعية قصيرة الامد والخلايا لي فالولاسس لي عندهم مستقبلات ديال ديك الميكروب راهم تكاترو واحد المجموعة منهم مخبيين بعدد كبير من الأعداد لي موالفين يكونوا فيها وحتى هوما تيشكلو ذاكرة مناعية طويلة الأمد مقارنة مع مضادات الأجسام يعني ملي قل الميكروب عاوتاني وفرضا مابقاوش عندنا مضادات الأجسام لأنهم تحللوا في الجسم فراه المناعة الأولى دغيا تيعرفوا الخلايا الدابة اللي تيعرفوا الميكروب اللي دخل لأنهم متواجدين بعدد كبر من الآخرين وتتمشي العملية بسرعة كلشي على الإستجابة المناعية تتكون اسرع واحسن حيت هاد المرة كيمشيو مقصدين والميكروب تيولي صعيب عليه يدمر الانسان واضح هاد الجزء وشتي دابا الى فهمتي هادشي راك فهمتي واحد ستين فالمية من الحلقة تقدر ترتاح ليا مع راسياتك وتستمتع بهاد الفاصل الجميل دابا اشناهي خدمة اللقاحات? ببساطة اللقاحات خدمتها انها دخل داك الأونتيجين اللي تيكون فوق الميكروب باش المناعة ديالنا تعرفو وتقوي من الخلايا اللي تيحاربوه وتصاوب ليه مضادات الأجسام هادشي كامل خاصو يطرا بلا ما يمرض السيد اللي درنا ليه اللقاح يعني اللقاح خاصو يكون فعال وآمن كيفما قلت ليكم الفيلم كامل داير على الأونتيجين

هاد الأونتيجين لي تيكون فوق سطح غشان الفيروس او البكتيريا المسببة للمرض

وهنا نوضح ليكم فرق صغير ما بين هاد الجوج

البكتيريا عبارة عن خلية كاين حي كيتنفس وخاصو القص باش يعيش

وكتكاتر عن طريق الانقسام الخلوي

هي كتبقى تقسم

خاصها القص والهكسجين والأنقاص تال غدا من الصباح

البكتيريا كتفوز السموم

هاديك السموم هي لي كتمرض

اما الفيروس هو كاين عبارة عن خشاء دهني مستقبلات لي فوق منو هوما لي زونتيجين ومادة وراثية هي الكود ديالو تتحدد كيفاش داير

صافي ما عندوش الإمكانية انه يزيد يتكاثر بوحدو زعما ينقاسم

ما كيقدرش وما يحتاج لا اكسجين لا غذاء لا والو يقدر يبقى قال الابد ما كاينش مشكل فيروس اصلا ما مصنفش كاين حي ما حي ما ميت وا عا فيروس مصاوب باش يعنق الشنا حنا وصافي كيفاش كيتكاثر عرفتك سولتي هاد السؤال باش يتكاتر خاصو ولابد شي خلية كي الكوبار يدبر عليها

الخلية تتكون متكونة من نواة

لي فيها الكود ديالها غشاء والمستقبلات ديالو بحال البكتيريا تا هي هاد الما اللي كيكون الوسط

هاد السيتوبلازم زيادة على لعيبات اخرين تيكونو فيه واحد اللعيبات سميتهوم الريبوزوم

هاد الريبوزوم هوما المصنع اللي تيصاوبو البروتينات الجسم انطلاقا من اللي هو ديال الخلية وما يدوخكش هادشي ما ما تخافش راه ساهل انا نشرحو ليك

جوج سطورا ديال الكود

غير سطر واحد دير الكود جوج سطورو سطر واحد مايدوخكش هادشي كيفاش كاطرا العملية? دغيا غادي تفهمها ركز شوية دغيا تفهم النواة ديال الخلية فيها هو لي كيكون فيها لي هو المادة الوراثية المهم الكود ديالنا كيفاش مصاوبين حنا كبشر

فهاد الكود نيت طويل وكثير لي كيحدد كيفاش داير البشر وكاين واحد الجزء منو صغيور لي تيحدد كيفاش نصايبو واحد البروتين معين رجال الخلية ديك خلية الريعة كتحتاج بروتينات ديالها كتجبد الكود ديالهم من هاديك النواة ديالها وكتصاوبهم كيفاش غتصوبهم? كنديرو على داك الطرف لي بغينا وهداك الوسخ كتخرج ما عمر الاذان تيخرج من النواة كيبقى في النواة ما كنقربوش له كنديرو غير نسخة منو بما ان هاد النسخة هي سطر واحد ها هي فيها كتسمى يعني رسالة لأنه سطر واحد طايرين كيمشي هاديك الرسالة وكتمشي للمعمل ديال صناعة البروتينات

ولي هو الريبوزوم لي كاين ها هو

شتي اليوم? مصنع البروتين خدمتو يخرج من البروتين

تابعني قلنا البروتين عبارة عن احماض امينية راك مركز

هاد الأحماض الأمينية تيكونو في الخلية

او هوما عبارة عن انواع كتار

كاين لي الجسم كيصوبهم وكاين اللي كيجيبهم من على برا عن طريق القص الماكلة ما علينا كل حمضها ميت يكون لاصق فيه طرف من الكود اللي تيتماشى مع الكود ديال هانتوما كتشوفو هادو ديال المصنع تيلصق الكود اللي لاصق في الحمض الأميني مع الكود ديال لايرين لي عندو الردق ها هو الحمض الأميني اللول جا ها من بعد تيجي الحمد لله تاني لي عندو الكود المناسب للطرف ديال الذي يليه هاردك ها هما جوج د لاصقو كيتحيد من عند لي فيه الكود الحمد لله وكيجي للصق التالت رابع خامس وهكذا وهكذا وهكذا حتى تتصاوب لينا بزاف ديال الأحماض الأمينة اللي عندهم ترتيب وشكل معين واللي تيتسماو دابا بالبروتين شفتو اش وقع والترتيب حددو لي هو نسخة من الكود الأصيل لي هو لي كاين فوق السناوات

ها هادشي كيوقع باش فصناعة البروتين

ساهلة

دابا الفيروس اشنو كيدير ملي دخل للفيروس للخلية تيطلق ديالو بحال كورونا عندو غير ما عندوش كيطلقو مسكين داك المصنع ديال البروتينات تيمشي يبدا يصنع منو البروتين كيسحاب ليه هداك جاي من النواة ديالو على نيتو مسكين مدبدب ولكن هاديك الكود غيرين فيه كيفاش كيتصاوب الفيروس اخر تيبقى هداك مدمدم مسكين الريبوزوم خدام كيترجم فداك البروتينات ها الحمض الأميني اللول الثاني وفي الأخير تيشكلو لينا فيروس آخر

وتتكرر العملية بزاف ديال الخطرات في نفس الخلية حتى تولي عندنا غارقة الفيروسات وا شوف هاد الرايب يوزون تقولو واش بغا يتعلم من الغلط ديالو تيبقى هاكدا داكرة السمكة ملي كتعمر الخلية بالفيروسات بوم تتفرقع وكيخرجو الفيروسات بأعداد كبيرة عتق عتق وكيمشيو هاد الفيروسات الجداد الكتار كيدخلو عاوتاني لخلايا خرين وكيعاودو نفس العملية

قدما تعطلت المناعة على التدخل قدما اكبر عدد الفيروسات

العدد ديالهم هو لي كيتسمى اللي سمعنا بها بزاف فهاد الجائحة

وهادي هي الطريقة باش كيكرفس حياتنا الفيروس

وهذا هو الفرق ما بين البكتيريا والفيروس

كورونا عبارة عن كيفاش نلقحو الإنسان بحيث انه يكون لينا مناعة من مرض معين بلا ما يمرض بيه ها وجوابا على هاد السؤال تعدد ذات الطرق لي عطاتنا انواع كتار ديال اللقاحات

الطريقة الأولى ولي هي طريقة الكلاسيكية

وهاد الطريقة فيها جوج انواع ولي هي تنشدو هداك الفيروس وكندرسوه مزيان وكنشوفو اشناهي الخاصية لي عندو تتجعل منو فيروس فتاك

وكنحيدوها ليه وكيولي فيروس مكيضرناش اولا تنحقنوه الانسان لي اصلا عمرو مرض بهاد الفيروس

يعني معندوش مناعة معندوش ذاكرة مناعية

هاد الفيروس كيدخل للجسم كيفما شرحنا قبيلا او كيمشي يتكاتر ولكن ما تيمرضش او كيخلي الوقت الكافي للمناعة انها تدخل او تصاوب مضادات اجسام كيفما شرحنا او تكون ذاكرة مناعية وهاد النوع من اللقاح كيتعتابر من انواع اللقاحات لأنه كيهيج المناعة مزيان وكيعطينا نتائج مزيانة من حيث الذاكرة المناعية كأنه فيروس دخل لك بحال بحال ولكن في بعض الحالات النادرة يقدر الشراسة ديال الفيروس ترجع ليه من بعدما دخل لجسم الانسان

وهدا علاش واقيلا متيتعطاش لكلشي الناس بحال النساء الحوامل

وطبعا الطبيب لي كيحدد اشنو كاين

النوع التاني تنشدو الفيروس فمرة يعني ما تيقدرش يتكاتر اصلا تيدخل الجسم بأعداد كبيرة تتكون محددة فجرعة اللقاح او فهاد النوع د اللقاحات الفيروس متيدخلش للخليج هي قاع وما تيتكاثرش فيها لأنه ميت

المناعة تتعرف عليه لأنه كاين في الدم

كدير ديالها كتعيط على وكيتصاوبو ليه مضادات الأجسام

وها انت عندك الذاكرة مناعية بالصحة من العيوب ديال هاد النوع انه خاصو يتعاود فيه التلقيح كتر من مرة باش تزيد تكبر الذاكرة المناعية لحيت الفيروس كاعما كيتكاثر وسط الإنسان كاع وبالتالي ما تيكونش تهييج بشكل كبير بحال الصنف اللولاني وهادو هما النوعين في التقنية الكلاسيكية هاد التقنية من اكبر المشاكل لي فيها انها تتقام نسبيا غالية لأنه في صناعة اللقاح خاص تربي الفيروس قبل بأعداد كبيرة كيديروه في البيض حتى كيبقى يتكاتر ومن بعد وأولى كيحيدو لي داك الجزء الشرس منو وهادشي كيتطلب وقت واللي تيكون الوقت تيقول العاقة ولكن من اكبر نقط القوة ديال هاد الطريقة انها مجربة بزاف راه اغلب اللقاحات اللي خدينا فالصغر معتمدين على هاد الطريقة واللقاح اللي معول عليه المغرب ديال شركة راه معتمد على تقنية الفيروس يعني فيروس لا يتكاثر وسط الخلية ميت

هذا علاش تلقيح غادي يكونوا فيه جوج جرعات الاولى تدخل الفيروس ميت من بعد بدا تتزيد تأكد المناعة بجرعة اخرى باش تجي تصاوب ذاكرة مناعية اقوى

سالينا مع الكلاسيكية ارا ليا د التاني

طريقة الجيل الجديد من اللقاحات

هاد الطريقة د اللقاء احمريقلا اشنو دارو شدو الكود ديال الفيروس لي هو لي بيه الفيروس تيعاود يصنع راسو كيفما شرحنا قبيلا شدوه وخداو منو داك الطرف لي تيصاوب قتلو لي تيكون فوق من الفيروس

الكود كامل فيه كيفاش كتصنع الفيروس كامل لا هوما مشاو خداو غير داك الطرف المسؤول على صناعة الأونتيجان

ولصقوه فواحد يعني جزيء صغير نانو هي وحدة لقياس الحجم راه لا علاقة لها مع الإلكترونيك نانو واحد هو ميليمتر مقسوم على مليون هاد الصغيرة الو كيتخشى فيها وكيدخل لجسم الإنسان

ملي تيدخل كيمشي لواحد الخلايا معينة في الجسم

تيدخل ليها وتيمشي للمصنع البروتينات

وكيمشي داك وكيبدا هنا المدمدم مسيكين تيبدا يصوب الأحماض الأمينية ويبدا يقرا فداك واحد فوق لاخر تا كيصاوب لينا داك البروتين لي هو تماما لي كاين فوق فيروس كورونا

تدار هاد العملية في اعداد كبيرة من الخلايا في نفس الوقت

غير تيخرج هاد من الخلايا تتلقا ليه المناعة

السلام عليكم